Atzinumi 22-TA-2881
Izdrukāts 01.09.2023. 14.24
Atzinumi 22-TA-2881
Izdrukāts 01.09.2023. 14.24
22-TA-2881: Informatīvais ziņojums (Jauns)
Par jauniem ceļiem Rail Baltica projekta īstenošanas rezultātā
TA saskaņojamie dokumenti
Informatīvais ziņojums 3.0
MK sēdes protokollēmuma projekts 3.0
Atzinuma sniedzējs
Finanšu ministrija
Atzinums iesniegts
01.09.2023.
Atzinuma sniegšanas termiņš
01.09.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Informatīvais ziņojums
Informatīvais ziņojums "Par jauniem ceļiem Rail Baltica projekta īstenošanas rezultātā"

Lūdzam ziņojumu papildināt ar informāciju, ka situācijā, ja valsts budžeta likumprojekta sagatavošanas procesā vienreizējas mērķdotācijas nodrošināšanai finansējums netiks piešķirts, tad Satiksmes ministrija pārskatīs budžeta izdevumus un nodrošinās nepieciešamo finansējumu tai pieejamo valsts budžeta līdzekļu ietvaros.
Papildus, ievērojot, ka ziņojuma 7.sadaļā un protokollēmuma projekta 4.punktā paredzēts uzdevums veikt grozījumus Rail Baltica projekta īstenošanas likumā, vēršam uzmanību, ka situācijā, ja plānoto grozījumu izpildei ir nepieciešamas valsts budžeta finansējums, tad tā turpmāka virzība ir atkarīga no tā, kādi lēmumi tiks pieņemti valsts budžeta likumprojekta sagatavošanas procesā vai no Satiksmes ministrijas iespējām plānoto normu izpildi nodrošināt esošo valsts budžeta līdzekļu ietvaros, lai neradītu situāciju, ka apstiprināšanai tiek virzīts normatīvais regulējums bez finansiāla seguma.

Attiecībā uz nepieciešamo papildu valsts budžeta finansējumu vienreizējas mērķdotācijas nodrošināšanai ziņojuma 4.sadaļas pēdējā rindkopā norādīts, ka jautājums būs aktuāls ne ātrāk kā 2025. gadā, savukārt ziņojuma 7.sadaļā norādīts – sākot ar 2026. gadu. Lūdzam salāgot ziņojumā sniegto informāciju un attiecīgi precizēt.

